Neuhütten (Untafrankn)

Neuhütten is a Gmoa im untafränkischn Landkroas Main-Spessart und Mitglied vo da Vawoitungsgmoaschoft Partenstein. Geografie Geografische Log Neuhütten liegt in da Region Wiazburg im bayerischn Spessart. Da topografisch hechste Punkt vom Gmoagebiet befindt se mid 472 m ü. NN am Osthong vom Hengstkopf, in da Nech vom Bischbornerhof, da niedrigste liegt am Lohrbach auf 232 m ü. NN. Gmoagliedarung Neuhütten hod drei Ortstei, de se auf zwoa Gemarkunga vatein: Gemarkung Neuhütten Neuhütten (Doaf) Gemarkung Forst Lohrer Straße Bischbornerhof (Einöde, Exklave) Lohrerstraße (Einöde, Exklave) unbewohnte Exklave „Birkig“ (1,1 Hektar) Nem da Gemarkung Neuhütten umfosst de Gmoa aa oan Gemarkungstei nomans Forst Lohrerstraße, der se iwa drei Exklavn eastreckt, de vom gleichnomign gmoafreien Gebiet Forst Lohrerstraße umgem san, darunta da Bischbornerhof und des friahare Forsthaus Lohrerstraße. Nochboagmoana Noma Etymologie Da urspringliche Ortsnoma Breidenstein bsteht aus de middlhochdeitschn Weata breit und stein. Es bedeit „broata Fejsn“. Noch da Zastearung vom Doaf im Dreißigjährign Kriag san neie Hittn earicht worn. Dohea riaht da heitige Ortsnoma. Er bsteht ausm oidhochdeitschn niuwe undm Woat hütte. Friahare Schreibweisn Friahare Schreibweisn vom Ort aus diversn historischn Koartn und Urkundn: Gschicht 1349 findt se de easchte Eawähnung ois Breydenstein in oana Mainza Urkunde ois oane vo via Gloshittn im Spessart. Eascht 1513 is Neuhütten easchtmois ois Ortsnoma vawendt worn. Im Zug vo de Vawoitungsreforma in Bayern is midm Gmoaeedikt vo 1818 de heitige Gmoa entstondn. Im Joar 1862 is des Bezirksomt Aschaffenburg buidt worn, auf dessn Vawoitungsgebiet Neuhütten gleng is. Neuhütten woar 1939 oane vo de 26 Gmoana im Landkroas Lohr am Main (spätas Kfz-Kennzeichn LOH). Mid da Auflesung vom Landkroas Lohr is Neuhütten 1972 in an nei buidtn Landkroas Main-Spessart (Kfz-Kennzeichn KAR, ob 1979 MSP) kumma. Eihwohnaentwicklung 1970: 1023 1987: 1092 2000: 1271 2014: 1166 2015: 1167 Im Netz Neuhütten (Untafrankn): Woppmgschicht vom Haus der Bayerischen Geschichte Neuhütten (Untafrankn): Amtliche Statistik vom Bayerisches Landesamt für Statistik und Datenverarbeitung (LStDV) Beleg